**\_\_\_\_\_\_\_\_\_\_\_\_\_\_\_(rayon/şəhər) Apellyasiya Məhkəməsinə**

**Apellyator (cavabdeh)** \_\_\_\_\_\_\_\_\_\_\_\_\_\_(cavabdehin adı, soyadı, ata adı)

**(nümayəndəsi vasitəsilə)**

Ünvan: \_\_\_\_\_\_\_\_\_\_\_\_\_\_(cavabdehin faktiki ünvanı)

**\_\_\_\_\_\_\_\_\_\_\_(rayon/şəhər) Məhkəməsinin \_\_\_\_\_\_\_\_\_\_\_\_\_\_\_saylı \_\_\_\_\_\_\_\_\_\_\_\_\_\_\_\_\_\_\_\_\_\_ tarixli qətnaməsindən**

**Apellyasiya Şikayəti**

GİRİŞ

1. Hazırkı apellyasiya şikayəti Azərbaycan Respublikası Mülki Prosessual Məcəlləsinin 357.1-ci maddəsinə əsasən (bundan sonra – MPM; həmçinin iddia ərizəsinin məzmununda “Azərbaycan Respublikası” söz birləşməsi “AR” abbreviaturası ilə ifadə edilir) apellyator (cavabdeh) \_\_\_\_\_\_\_\_\_\_\_\_\_\_\_\_(cavabdehin adı, soyadı, ata adı) (bundan sonra – apellyator) tərəfindən \_\_\_\_\_\_\_\_\_\_\_(rayon/şəhər) Məhkəməsinin (bundan sonra – rayon məhkəməsi) \_\_\_\_\_\_\_\_\_\_\_\_\_\_\_\_\_\_\_\_ tarixli \_\_\_\_\_\_\_\_\_\_\_\_\_\_\_\_\_\_\_ saylı qətnaməsindən verilir. İddiaçı \_\_\_\_\_\_\_\_\_\_\_\_\_\_\_\_\_(iddiaçının adı, soyadı, ata adı) (bundan sonra – iddiaçı) cavabdehə qarşı “icarə müqaviləsinin ləğvi, yaşayış sahəsindən çıxarılma, vurulmuş maddi zərərin ödənilməsi” tələbinə dair iddia ərizəsi ilə rayon məhkəməsinə müraciət etmişdi. Həmin iddia ərizəsi rayon məhkəməsi tərəfindən qismən təmin edilib (daha ətraflı aşağıda).
2. MPM-in 361-ci maddəsinə uyğun olaraq apellyasiya şikayətinin forma və məzmununa riayət edilir və MPM-in 362-ci maddəsinə əsasən şikayətin surəti bir nüsxədə olmaqla tərəflərin sayına uyğun şikayətə əlavə edilir.
3. MPM-in 108-ci və “Dövlət rüsumu haqqında AR Qanunu”nun 8-ci maddələrinə uyğun olaraq iddiaçı apellyasiya şikayətinin verilməsi üçün ödənilmiş dövlət rüsumunu apellyasiya şikayətinə əlavə edir.
4. MPM-in 69.1-ci maddəsinə müvafiq olaraq iddiaçı hazırkı şikayətin verilməsində və məhkəmə icraatında müdafiə edilməsində səlahiyyətli nümayəndə vasitəsilə təmsil edilir (müvafiq etibarnamə iş materiallarına əlavə edilib və 02.03.2018-ci il tarixinə kimi etibarlıdır).

FAKTLAR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(bu hissədə faktlar xronoloji ardıcıllıqla qeyd edilməlidir)

HÜQUQ

1. Hesab edirik ki, məhkəmənin qətnaməsi qanunsuz (maddi və prosessual hüquq normalarına ziddir) və əsassızdır (iş materialları ilə təkzib edilir). Buna görə də ilk növbədə hesab edirik ki, hazırkı iddia ərizəsinə mahiyyət üzrə baxılmamış saxlanılmalıdır. Lakin işə mahiyyət üzrə baxılacağı halda hesab edirik ki, iddia rədd edilməlidir.

**A – İşin mübahisəsiz halları**

1. İş materialları əsasən müəyyən edilir ki, apellyatorla \_\_\_\_\_\_\_\_\_\_\_\_\_(iddiaçının adı, soyadı) arasında \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(mənzillərin ünvanı) mənzillərinə dair müddətli (\_\_\_\_\_\_\_\_\_\_\_\_\_\_\_\_\_ tarixədək) icarə müqaviləsi bağlanılıb. Qeyd edilən icarə müqaviləsinin bağlanılması işin mübahisəsiz halıdır.
2. İş materialları əsasında müəyyən edilir ki, yuxarıda qeyd edilən mənzil \_\_\_\_\_\_\_\_\_\_\_\_\_\_\_\_ tarixdə iddiaçının mülkiyyətinə keçib. Qeyd edilən xüsusat da işin mübahisəsiz halıdır.
3. Bundan sonra, iddiaçı yuxarıda qeyd edilən icarə müqaviləsinin ləğvi ilə bağlı cavabdehə yazılı qaydada müraciət etməyib və ya yazılı qaydada bildiriş verməyib.
4. İş materiallarında yalnız \_\_\_\_\_\_\_\_\_\_\_\_\_\_\_(iddiaçının adı, soyadı) tərəfindən cavabdehə verilmiş \_\_\_\_\_\_\_\_\_\_\_\_\_\_\_ tarixli yazılı müraciət var. Həmin müraciət verildiyi vaxt iddiaçı həmin mənzilin mülkiyyətçisi olmadığı yenə iş materiallarına əsasən müəyyən edilir.

**B – Müvafiq hüquq normaları**

1. Mülki Məcəllənin (MM) 158.4-cü maddəsinə əsasən **mülkiyyətçi olmayan şəxsin əmlak hüquqları istənilən şəxs, o cümlədən mülkiyyətçi tərəfindən pozulmaqdan müdafiə edilir.**
2. MM-in 387.1-ci maddəsinə əsasən öhdəlikdə onun tərəflərindən hər biri kreditor və ya borclu kimi bir şəxs və ya eyni zamanda bir neçə şəxs iştirak edə bilər.
3. MM-in 700.1-ci maddəsinə əsasən icarə müqaviləsi əmlak kirayəsi müqaviləsidir. Bu müqaviləyə görə kirayəyə verən (icarəyə verən) kirayəçiyə (icarəçiyə) icarəyə götürdüyü obyektdən və ya hüquqdan istifadə ilə yanaşı bəhərdən istifadə etmək və gəlir götürmək hüququ da verir. İcarəçi icarəyə verənə müəyyənləşdirilmiş icarə haqqı ödəməyə borcludur.
4. MM-in 700.3-cü maddəsinə əsasən əgər bu Məcəllənin bu fəslinin müddəalarından ayrı qayda irəli gəlmirsə, torpaq icarəsi istisna olmaqla, **icarəyə bu Məcəllənin əmlak kirayəsi haqqında müddəaları müvafiq surətdə tətbiq edilir.**
5. MM-in 699.1-ci maddəsinə əsasən **kirayəyə verilən əşya kirayəçiyə verildikdən sonra ona mülkiyyət hüququ kirayəyə verəndən hər hansı üçüncü şəxsə (əldə edənə) keçdikdə əldə edən mülkiyyəti əldə etdiyi andan kirayəyə verəni əvəz edərək kirayə hüquq münasibətlərindən irəli gələn bütün hüquq və vəzifələrə malik olur.** Əldə edən öz öhdəliklərini yerinə yetirmədikdə kirayəyə verən əldə edən tərəfindən əvəzi ödənilməli zərər üçün zamin kimi məsuliyyət daşıyır. Bu cür məsuliyyət mülkiyyət hüququnun keçməsinin kirayəyə verənə məlum olmasından altı ay keçənədək mövcud olur.
6. MM-in 422.1-ci maddəsinə əsasən tərəflərin müqavilə bağlayarkən əsas götürdükləri şəraitin əhəmiyyətli dərəcədə dəyişməsi, əgər müqavilədə ayrı qayda nəzərdə tutulmayıbsa və ya onun mahiyyətindən ayrı qayda irəli gəlmirsə, onun dəyişdirilməsinə və ya ləğv edilməsinə əsas verir. Şəraitin dəyişməsi o halda əhəmiyyətli sayılır ki, əgər tərəflər bu dəyişməni ağlabatan şəkildə əvvəlcədən görə bilsəydilər, müqaviləni əhəmiyyətli dərəcədə fərqlənən şərtlərlə bağlayar və ya ümumiyyətlə, bağlamazdılar.
7. MM-in 423.2-ci maddəsinə əsasən müqavilənin dəyişdirilməsi və ya ləğv edilməsi tələbini tərəf məhkəməyə yalnız müqaviləni dəyişdirmək və ya ləğv etmək təklifindən digər tərəfin imtinasını aldıqda və ya təklifdə göstərilmiş müddətdə, müddət göstərilmədikdə isə otuz gün müddətində ondan cavab almadıqda irəli sürə bilər.
8. MPM-in 259.0.1-ci maddəsinə əsasən məhkəməyə müraciət etmiş iddiaçı mübahisənin qabaqcadan məhkəmədən kənar (pretenziya qaydasında) həll edilməsi barəsində müəyyən kateqoriyadan olan işlər üçün qanunla müəyyən edilmiş, yaxud tərəflər arasında müqavilə ilə nəzərdə tutulmuş qaydaya əməl etməmişsə və bu qaydanı tətbiq etmək imkanı itirilməmişsə bu halda məhkəmə ərizəni baxılmamış saxlayır.
9. Mənzil Məcəlləsinin (MzM) 14.1-ci maddəsinə əsasən yaşayış sahəsinin əsas təyinatı həmin sahədə insanların yaşamasıdır. MzM-nin 14.2-ci maddəsinə əsasən **yaşayış sahəsində qanuni əsaslarla yaşayan fiziki şəxslərə həmin yaşayış sahəsindən peşə fəaliyyətini və ya fərdi sahibkarlıq fəaliyyətini həyata keçirmək məqsədilə istifadəsinə yol verilir o şərtlə ki, bu digər şəxslərin hüquqlarını və qanuni mənafelərini, habelə yaşayış sahəsi üçün müəyyən edilmiş tələbləri pozmasın.**

**C – İddianın rədd edilməsinin əsasları**

1. Məhkəmə işə mahiyyəti üzrə baxılması qənaətinə gəldiyi halda iddia mahiyyəti üzrə əsassız olduğundan rədd edilməlidir.
2. İddiaçı iddia tələbinə icarə müqaviləsinin ləğv edilməsi və apellyatorun mənzildən çıxarılması hissələrində ayrı-ayrılıqda qiymət veriləcək.
3. *İcarə müqaviləsinin ləğvinin əsassız olması ilə əlaqədar aşağıdakıları qeyd edirik:*
4. İddia ərizəsinin məzmunundan görünür ki, icarə müqaviləsi üzrə tərəflərin dəyişməsi şəraitin əhəmiyyətli şəkildə dəyişməsi halıdır. Buna görə də icarə müqaviləsi MM-in 422.1-ci maddəsinə əsasən ləğv edilməlidir.
5. İcarə müqaviləsinə dair ümumi məsələlər MM-in 34-cü fəsli ilə tənzimlənir. Həmin fəsildə müəyyən edilən 700.3-cü maddəyə əsasən əgər həmin fəsildə tənzimləmə mövcud deyilsə, bu halda əmlak kirayə müqaviləsinə dair MM-in 33-cü fəslinin müddəaları icarə müqaviləsi üzrə yaranan münasibətlərə tətbiq edilməlidir.
6. MM-in 33-cü fəslində nəzərdə tutulan 699.1-ci maddəsi müəyyən edir ki, **kirayəyə verilən (bu halda icarəyə verilən) əşya kirayəçiyə (bu halda icarəçiyə yaxud icarəyə verilənə) verildikdən sonra ona mülkiyyət hüququ kirayəyə verəndən (bu halda icarəyə verəndən) hər hansı üçüncü şəxsə (əldə edənə) keçdikdə əldə edən mülkiyyəti əldə etdiyi andan kirayəyə verəni (bu halda icarəyə verəni) əvəz edərək kirayə (bu halda icarə) hüquq münasibətlərindən irəli gələn bütün hüquq və vəzifələrə malik olur.**
7. Hazırkı müddəadan göründüyü kimi bilavasitə qanunverici icarə müqaviləsi üzrə tərəflərin dəyişməsini şəraitin əhəmiyyətli dəyişməsi kimi qəbul etməyib və müqavilə tərəflərinin dəyişməsi halında müqavilə üzrə mülkiyyət hüququnu əldə edən şəxsin əvvəlki mülkiyyətçinin hüquq və **vəzifələrini** daşıdığını göstərir. Buna uyğun olaraq tərəflərin dəyişməsi özlüyündə şəraitin əhəmiyyətli dəyişməsi kimi qəbul edilə bilməz.
8. Belə olan halda mülki qanunvericiliyin tərkib hissəsi və xüsusi norması olan MM-in 699.1-ci maddəsinə əsasən hesab edirik ki, iddiaçının hazırkı müqavilə üzrə tərəflərdən birinin dəyişməsinə istinad edərək MM-in 422.1-ci maddəsinə əsasən müqavilənin ləğvini tələb etməyə haqlı deyil.
9. Bundan əlavə, MM-in 422.1-ci maddəsi “şəraitin əhəmiyyətli şəkildə dəyişməsi”ni nəzərdə tutur. Şərait müqavilənin tərəflərlə əlaqədar olmayan hissəsidir. Şərait vəziyyəti ifadə edir. Tərəflər isə şərait sayıla bilməzlər. Buna uyğun olaraq isə tərəfin (icarəyə verənin dəyişməsi) şəraitin dəyişməsi, ələlxüsus əhəmiyyətli şəkildə dəyişməsi kimi qəbul edilə bilməz.
10. MM-in müqavilələri tənzimləyən 20-ci fəslinin məqsədi baxımından müqavilə üzrə hüquq münasibətlərində yalnız mülkiyyətçi deyil, həmçinin digər müqavilə tərəfi də qorunmalıdır. Bu baxımdan müqavilə hüququ müqavilə tərəflərindən birini deyil, müqavilə üzrə tərəflərin balanslaşdırılmış marağını müdafiə etməyi nəzərdə tutur.
11. Hazırkı müqavilənin müddətli olmasını və hazırda tərəflər arasında müqavilənin icrasından əhəmiyyətli dərəcədə yayınma olduğunun iş materialları əsasında müəyyən edilməməsini, iddiaçının istinad etdiyi “şəraitin əhəmiyyətli şəkildə dəyişməsinə” dair xüsusatın iş üzrə müəyyən edilmədiyini nəzərə alaraq hesab edirik ki, onun iddiası icarə müqaviləsinin ləğvi hissəsində rədd edilməlidir.
12. Bundan əlavə, rayon məhkəməsi icarə müqaviləsinin ləğvi hissəsində bu qənaətə gəlib ki, iddiaçı barışıq sazişi bağlanarkən mənzilin icarəyə verilməsindən xəbərdar olmayıb. Qeyd etmək lazımdır ki, iddiaçının mənzilin icarəyə verilməsindən xəbəri olub. Belə ki, iddiaçı ilə E.Mansurov nikahda olublar. Qeyd edilən mənzil onların ümumi birgə mülkiyyətində olub. Bu baxımdan onun mənzilin icarəyə verilməsindən xəbərdar olmamasına dair mülahizə əsassızdır. Bundan əlavə, iddiaçının mənzilin icarəyə verilməsindən xəbərdar olmaması müqavilənin ləğvi üçün əsas deyil. Mülki qanunvericilikdə belə bir müddəa nəzərdə tutulmayıb. Əksinə mülki qanunvericilikdə (MM maddə 699) konkret olaraq göstərilib ki, tərəflərin dəyişməsi müqavilə münasibətlərin davam etdirir. Belə halda məhkəmə iddiaçının xəbərdar olmamasına istinad etməyə haqlı deyil.
13. Eləcə də rayon məhkəməsi istinad edir ki, həmin mənzil yaşayış sahəsi təyinatlı olmasına baxmayaraq, apellyator həmin mənzildən qeyri-yaşayış sahəsi (kafe) kimi istifadə edib. Lakin qeyd edilən xüsusat da icarə müqaviləsinin ləğvi üçün əsas deyil. Qeyd etmək zəruridir ki, icarə müqaviləsi əmlak kirayə müqaviləsindən fərqli olaraq mənzildən sadəcə istifadə etməyi deyil, həm də bəhər götürməyi nəzərdə tutan müqavilədir. Bu baxımdan icarə müqaviləsi hər bir halda yalnız istifadə məqsədi ilə deyil, həm də həmin sahədən gəlir əldə etmək məqsədi daşıyır. Bu baxımdan apellyatorla E.Mansurov arasında bağlanan müqavilə üzrə həmin mənzil məhz qeyri-yaşayış sahəsi kimi istifadə edilmək üçün apellyatora icarəyə verilmişdi. Bundan əlavə, yaşayış sahəsi olan mənzildən qeyri-yaşayış sahəsi kimi istifadə edilməsi mənzil qanunvericiliyə də zidd deyil. Belə ki, MzM-nin 14.2-ci maddəsinə əsasən **yaşayış sahəsində qanuni əsaslarla yaşayan fiziki şəxslərə həmin yaşayış sahəsindən peşə fəaliyyətini və ya fərdi sahibkarlıq fəaliyyətini həyata keçirmək məqsədilə istifadəsinə yol verilir o şərtlə ki, bu digər şəxslərin hüquqlarını və qanuni mənafelərini, habelə yaşayış sahəsi üçün müəyyən edilmiş tələbləri pozmasın.** Apellyator həmin mənzildə qanuni əsaslarla yaşayan şəxs kimi fərdi sahibkarlıq fəaliyyətini həyata keçirmək məqsədilə mənzildən istifadə edib. Mənzili də məhz bu məqsədlə icarəyə götürüb. Bu baxımdan apellyator həmin mənzildən qeyri-yaşayış sahəsi kimi istifadə edərkən digər şəxslərin, o cümlədən iddiaçının hüquqlarını və qanuni mənafelərini pozmayıb. Buna görə də apellyatorun mənzildən qeyri-yaşayış sahəsi kimi istifadə etməsi nə icarə müqaviləsinə, nə də qanunvericiliyə zidd olub. Bu əsasla müqavilənin ləğv edilməsi əsassız yanaşmadır.
14. *Yaşayış sahəsindən çıxarılma hissəsində iddianın əsassızlığı bağlı aşağıdakıları qeyd edirik:*
15. İddiaçının bu hissədə iddiası MM-in 157.2-ci maddəsinə əsasən neqator iddiadır və o halda əsaslı ola bilər ki, o mülkiyyətini başqasının qanunsuz sahibliyindən tələb etsin.
16. İş materialları əsasında müəyyən edilir ki, apellyator həmin mülkiyyətə qanuni və notarial qaydada bağlanılmış müqavilə əsasında sahiblik edir və ondan istifadə edir (hansı ki, həmin müqavilənin ləğvini iddiaçı hazırda məhkəmədən tələb edir). Ona görə də onun sahibliyi qanunidir. Bu baxımdan MM-in 157.2-ci maddəsi hazırkı işə tətbiq edilə bilməz.
17. Bu halda mülkiyyətçinin hüquqları bağlanılmış müqavilə ilə məhdudlaşdırıb. Eləcə də MM-in 158.4-cü maddəsinə əsasən bu halda mülkiyyətçinin haqsız tələblərindən cavabdehin müdafiə edilmək hüququ var. Bu baxımdan bu hissədə də iddianın əsassız olduğunu hesab edirik.

TƏLƏB

1. Nəticə olaraq iş materialları və müvafiq hüquq normaları əsasında aşağıdakılar müəyyən edilir:

* iddiaçı müqavilənin məhkəmədənkənar həlli qaydasından istifadə etmədiyi üçün iddia ərizəsinin baxılmamış saxlanılmasının əsaslarından biri mövcuddur;
* hazırkı iş üzrə icarə müqaviləsinin ləğvi əsasları mövcud deyil. Belə ki, MM-nin 699-cu maddəsinə əsasən tərəfin dəyişməsindən sonra icarə münasibətləri davam etdirilməlidir. Ona görə tərəfin dəyişməsi müqavilənin ləğvi əsası qismində çıxış edə bilməz. Bundan əlavə, iş üzrə şəraitin əhəmiyyətli dəyişməsinəgörə yaxud digər əsasla müqavilənin ləğvi əsasları mövcud deyil;
* işin predmetini təşkil edən mənzildən qeyri-yaşayış sahəsi kimi istifadə edilməsi müqavilənin ləğvi əsası kimi çıxış edə bilməz. Çünki həmin mənzildən qeyri-yaşayış sahəsi kimi istifadə edilməsi bağlanılmış icarə müqaviləsinin mahiyyətindən irəli gəlir və mənzil qanunvericiliyinə zidd deyil;
* apellyatorun mənzildən çıxarılmasına dair vindikasiya iddiasının əsasları mövcud deyil. Çünki apellyator mənzilə qanuni əsaslarla (notarial qaydada bağlanılmış icarə müqaviləsi) əsasında sahiblik edir.

1. Göstərilənlərə əsasən və MPM-in 357-ci maddəsinə əsasən məhkəmədən

**XAHİŞ EDİRİK:**

1. \_\_\_\_\_\_\_\_\_\_\_\_\_\_\_(rayon/şəhər) Məhkəməsinin \_\_\_\_\_\_\_\_\_\_\_\_\_\_\_ saylı \_\_\_\_\_\_\_\_\_\_\_\_\_\_\_\_\_\_\_ tarixli qətnaməsini ləğv edəsiniz;
2. İddiaçı \_\_\_\_\_\_\_\_\_\_\_\_\_\_\_\_(iddiaçının adı, soyadı, ata adı) iddia ərizəsinin baxılmamış saxlanılması haqqında qərardad qəbul edəsiniz;
3. Məhkəmə tərəfindən işə mahiyyət üzrə baxdığı halda, iddiaçı \_\_\_\_\_\_\_\_\_\_\_\_\_\_\_\_\_\_\_\_\_\_(iddiaçının adı, soyadı, ata adı) cavabdeh \_\_\_\_\_\_\_\_\_\_\_\_\_\_\_\_\_\_\_(cavabdehin adı, soyadı, ata adı) qarşı icarə müqaviləsinin ləğvi və digər tələblərə dair iddia ərizəsinin rədd edilməsi haqqında qətnamə qəbul edəsiniz.

**Qoşma:**

1. Apellyasiya şikayətinin surəti – 1 nüsxədə;
2. Dövlət rüsumun ödənilməsinə dair qəbz.

**İmza:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (iddiaçının nümayəndəsinin adı, soyadı və imzası)

**Tarix:** \_\_\_\_\_\_\_\_\_\_\_\_\_\_\_\_\_\_\_\_